নাচ শিখেছিলেন এই নারী গুপ্তচর। তখন অবশ্য তার গুপ্তচর জীবন শুরু হয় নি। ১৯০২ সালে ‘লেডি মেকলিওয়ড’ নামে মাতাহারি প্যারিস শহরের বিভিন্ন মঞ্চ মাতাতে শুরু করেন। তার অসাধারণ শারীরিক সৌন্দর্য আর নাচের কলাকৌশল অল্প সময়ের মধ্যে সুগন্ধ ছড়াতে শুরু করে। ১৯০৫ সালে মঞ্চে ‘মাতাহার’ নাম নিয়ে নাচের অনুষ্ঠান করতে শুরু করেন তিনি। তার নৃত্যনাট্য ‘আই অফ দ্য ডে’, ‘সান’ সেই সময়ে ভীষণ হৈ চৈ ফেলে দেয়। মঞ্চে উন্মুক্ত শরীরের নাচ তাকে রাতারাতি প্যারিসে আলোচিত নারীতে পরিণত করে। প্যারিসের অভিজাত ব্যক্তিদের কাছে তার যাতায়াত হয়ে ওঠে অবারিত।আর সম্ভবত এখান থেকেই শুরু হয় তার গুপ্তচর জীবনের ভূমিকা।